fr nl hu hu hu hu hu nl hu sk ja hu hu ja hu hu tr hu fr en hu nl nl hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu nl es hu hu nl hu en en hu hu hu hu hu hu hu hu hu hu fr de ru de en ru ru es en it ru ru sv de hu hu sk hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl am an ar arz en az ku ru sv bg bn hbs_lat ca en mzn hbs_lat cy da de el eo es et eu fa fi fr fy de ja nds lt de he hi hbs_lat hy id es is it ja sv ka kk ta ko it it lt lv en en ml mr ms nl nb pl pnb pt ro ru sa hbs_lat en sk sl sq hbs_lat sv ta en th ceb tr oc fy ur uz vi pl zh xmf da zh fr zh hu hu hu hu hu hu hu hu hu hu
Anton van Leeuwenhoek – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 16.
Ugrás a navigációhoz Ugrás a kereséshez
1723. augusztus 26. (90 évesen)[1][2][3][4][5]
Margaretha Bel van der Berch
A Wikimédia Commons tartalmaz Anton van Leeuwenhoek témájú médiaállományokat.
Henry Baker rajza Leeuwenhoek mikroszópjáról, 1756
Anton van Leeuwenhoek (néhol Antoni) (ejtése: [anton(i) fan léuenhuk] vagy [lévenhuk]) (Delft, 1632. október 24. – Delft, 1723. augusztus 26.) németalföldi zoológus. Legelőször ő vizsgálta nagyítóval az állóvizet, fedezte fel benne az ázalékállatkákat. Nagyítólencséit ő maga csiszolta. A mikrobiológia megteremtője, akinek olyan felfedezéseket köszönhetünk, mint például a vörösvérsejtek, az infusoriák az egysejtű organizmusok, a baktériumok, a hímivarsejtek, vagy a harántizmok rostjai.
Apja kosárfonó volt, anyja sörfőző családból származott. Gyermekként Warmond város iskolájában tanult, majd nagybátyjával Benthuizenben élt. 1648-ban kereskedősegéd lett, 1654 körül visszatért Delftbe, és ott élt élete végéig: posztókereskedőként dolgozott, és kisebb városi tisztséget viselt. 1676-ban ő lett az elhalálozott és csődbe ment Jan Vermeer vagyongondnoka – úgy tartják, hogy barátok voltak. Valamikor 1668 előtt kitanulta a lencsecsiszolást. Kitűnően csiszolt lencséiből egyszerű mikroszkópokat készített, és valószínűleg Robert Hooke Micrographia című illusztrált könyvének hatására elkezdte tudományos megfigyeléseit.
Leeuwenhoek körülbelül ötszáz mikroszkópot készített, amelyekből tíznél kevesebb maradt fenn. Alapjában véve fennmaradt eszközei nem a mai értelemben vett összetett mikroszkópok voltak, hanem csak erős nagyítók. Az egyszerű eszköz egyetlen lencséjének fókuszát két csavarral lehetett beállítani, használata jó megvilágítást és sok türelmet igényelt. A jó lencsékkel és azok gondos beállításával a születésétől jó szemű Leeuwenhoek kétszázszoros nagyítást ért el. Rendkívül kíváncsi lévén megfigyelt gyakorlatilag mindent, amit a nagyító alá lehetett helyezni, és pontosan leírta, amit látott. Mivel nem rajzolt jól, felfogadott egy illusztrátort, hogy rajzokat készítsen leírásaihoz. Vizsgálódásai eredményeként ő figyelte meg elsőként a vérben a vörösvérsejteket, az ondóban a spermiumokat, a tócsák vizében az egysejtű állatokat az ázalékállatkákat.
1673-ban Leeuwenhoek leveleket kezdett írni az újonnan alakult Royal Society of Londonnak, és azokban ismertette mikroszkópos megfigyeléseit. A levelezés ötven évig tartott; a holland nyelven írt levelek angolra vagy latinra fordítva, gyakran különlenyomatként jelentek meg a társaság Philosophical Transactions of the Royal Society című lapjában. 1680-ban a Royal Society teljes jogú tagjává választották. Megfigyeléseit élete végéig folytatta. Az utolsó néhány levelében saját betegségéről (a rekeszizom helytelen mozgásáról) küldött részletes, pontos leírást.
1676-ban lett Jan Vermeer van Delft hagyatékának hivatalos gondozója, és 1677. március 15-én elárvereztette Vermeer huszonhat festményét.
A tudós első felesége Barbara de Mey öt gyermeket szült. Amikor Barbara meghalt, Leeuwenhoek újranősült, elvette Cornelia Swalmiust, aki még egy gyerekkel ajándékozta meg a mikrobiológia atyjának tekintett tudóst.
Tiszteletére nevezték el a 2766 Leeuwenhoek kisbolygót.
Sendbrieven ontleedingen en ontkellingen I–VII. (Leiden – Delft, 1685–1718)
Opera omnia sive arcana naturae I–VII. (Leiden – Delft, 1722)
↑ a b Francia Nemzeti Könyvtár: BnF források (francia nyelven). (Hozzáférés: 2015. október 10.)
↑ a b Anthony van Leeuwenhoek
↑ a b Find a Grave (angol nyelven). (Hozzáférés: 2017. október 9.)
↑ a b c d PE00001529
↑ a b c d 41653
↑ a b Nagy szovjet enciklopédia (1969–1978), ЛeBeHryk AHToHи BaH, 2015. szeptember 28.
↑ LIBRIS, 2012. szeptember 25. (Hozzáférés: 2018. augusztus 24.)
Bokor József (szerk.). Leeuwenhoek, A Pallas nagy lexikona. Arcanum: FolioNET (1893–1897, 1998.). ISBN 963 85923 2 X. Hozzáférés ideje: 2009. szeptember 26.
Antony van Leeuwenhoek (magyar nyelven). História Tudósnaptár. (Hozzáférés: 2012. október 18.)
Antony van Leeuwenhoek (1632-1723) (angol nyelven). ucmp.berkeley.edu. (Hozzáférés: 2012. október 18.)
Orvosok Lapja 2012/10 szám Czompó Judit cikke (45 old.)
Anton van Leeuwenhoek (angol nyelven). nndb.com. (Hozzáférés: 2012. október 18.)
ISNI: 0000 0000 8150 9407
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Anton_van_Leeuwenhoek&oldid=25183792”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 16., 19:32
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.